stanford-oval/wikipedia huggingface dataset:
INF-sopimus
Aiheesta muualla

Wikimedia Commonsissa on kuvia tai muita tiedostoja aiheesta .
Sopimusteksti (englanniksi)
Hercules (vuoden 1983 elokuva)

| Hercules |
| --- | --- |

Ohjaaja:  Luigi Cozzi
Käsikirjoittaja:  Luigi Cozzi
Tuottaja:  Menahem Golan, Yoram Globus
Säveltäjä:  Pino Donaggio
Kuvaaja:  Alberto Spagnoli
Leikkaaja:  James Beshears, Sergio Montanari
Pääosat:  Lou Ferrigno, Sybil Danning, Brad Harris
Valmistustiedot
Valmistusmaa:  Italia
Tuotantoyhtiö:  Cannon Italia Srl, Golan-Globus Productions
Levittäjä:  Metro-Goldwyn-Mayer Netflix
Ensi-ilta:  26. elokuuta 1983 (Yhdysvallat), 11. toukokuuta 1984 (Suomi)
Kesto:  98 minuuttia
Alkuperäiskieli:  englanti
Seuraaja:  Voittamaton taistelija (Hercules II)
Aiheesta muualla
IMDb 
Elonet
AllMovie
Infobox OKNimi-testi OK: 
Hercules on vuonna 1983 julkaistu Luigi Cozzin ohjaama italialainen seikkailuelokuva. Se on muunnelma kreikkalaisen mytologian sankarin Herakleen (latinaksi Hercules) seikkailuista.
Elokuvassa Hercules (kehonrakentaja Lou Ferrigno) taistelee kuningas Minosta vastaan, joka käyttää "tiedettä" valloittaakseen maailman. Herculeen tehtävänä on pysäyttää hänet ja pelastaa rakastamansa prinsessa. Seikkailut sisältävät muun muassa taisteluja animoituja jättiläisrobotteja vastaan. Cannon Filmsin tuottaman elokuvan musiikin on säveltänyt Pino Donaggio.
Näyttelijät

| 0 | 1 | 2 |
| --- | --- | --- |
|  Lou Ferrigno  | … |  Hercules   |
|  Sybil Danning  | … |  Ariadne   |
|  Brad Harris  | … |  Augias   |
|  Ingrid Anderson  | … |  Cassiopea   |
|  William Berger  | … |  Minos   |
|  Mirella D'Angelo  | … |  Circe   |
Mainoslause

Hänet, jolla on sadan raavaan miehen voimat, lähetti Zeus ihmiskunnan pelastukseksi.
Vastaanotto

Kriitikkojen teilaamasta elokuvasta on myöhemmin tullut eräänlainen kulttisuosikki. Vuonna 1985 julkaistiin sen jatko-osa Voittamaton taistelija (Hercules II).
Aiheesta muualla

Hercules Internet Movie Databasessa (englanniksi)
Hercules Elonet.
Lou Ferrigno – the Ultimate Hercules (Arkistoitu – Internet Archive) (englanniksi)
Hyökkäys Jäämerellä

| Hyökkäys Jäämerellä> The Bedford Incident |
| --- | --- |

Ohjaaja:  James B. Harris
Käsikirjoittaja:  James Poe
Tuottaja:   James B. Harris  Richard Widmark 
Säveltäjä:  Gerard Schurmann
Kuvaaja:  Gilbert Taylor
Leikkaaja:  John Jympson
Tuotantosuunnittelija:  Arthur Lawson
Pääosat:   Richard Widmark  Sidney Poitier 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   Bedford Productions  Columbia Pictures 
Levittäjä:  Columbia Pictures Netflix
Ensi-ilta:  1965
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hyökkäys Jäämerellä (The Bedford Incident) on vuonna 1965 ensi-iltansa saanut jännityselokuva kertoo yhdysvaltalaisesta hävittäjästä USS Bedfordista joka jäljittää neuvostoliittolaista sukellusvenettä. Elokuvan on ohjannut James B. Harris, ja sitä tähdittävät muun muassa Richard Widmark, Sidney Poitier, James MacArthur, Martin Balsam, Wally Cox ja Eric Portman.
Juoni

Elokuvan tapahtumat sijoittuvat kylmän sodan aikaan Yhdysvaltain hävittäjä USS Bedfordille joka partioi lähellä napapiiriä Grönlannin ja Islannin välisellä merialueella. Toimittaja Ben Muncefordille (Sidney Poitier) on on myönnetty lupa päästä tutustumaan alukseen, ja hän saapuu sille yhdessä aluksen uuden lääkärin luutnantti Chester Potterin (Martin Balsam) kanssa helikopterilla, josta heidät lasketaan vinssillä alukselle. Kapteeni Eric Finlander (Richard Widmark) ei ole heidän saapumisestaan mielissään, hän ei olisi halunnut sinne ulkopuolista toimittajaa eikä uutta lääkäriä. Juuri ennen heidän saapumistaan laiva on saanut kosketuksen Neuvostoliiton sukellusveneeseen, ja sitä on ryhdytty jäljittämään. Toimittaja lukitaan hyttiin, jottei hän olisi tiellä.
Näyttelijät

| 0 | 1 | 2 |
| --- | --- | --- |
|  Richard Widmark  | … |  kapteeni Eric Finlander   |
|  Sidney Poitier  | … |  toimittaja Ben Munceford   |
|  James MacArthur  | … |  Ensign Ralston   |
|  Martin Balsam  | … |  lääkäri luutnantti Chester Potter   |
|  Wally Cox  | … |  kaikuluotaaja   |
|  Eric Portman  | … |  Wolfgang Schrepke   |
|  Michael Kane  | … |  Allison   |
Lähde:
Aiheesta muualla

Crowther, Bosley: Screen: Fictional Navy:' Bedford Incident' Grim Movie on Cold War The New York Times.  3.11.1965. Viitattu 4.11.2022. (englanniksi)
The Bedford Incident (1965) – The Hunt for Big Red The Movie Scene. Viitattu 4.11.2022. (englanniksi)
The Bedford Incident (1965) British Film Institute – BFI. Viitattu 4.11.2022. (englanniksi)
Huovinen

Huovinen on suomalainen sukunimi, joka on muun muassa seuraavilla henkilöillä:
Aleksanteri Huovinen (s. 1996), moottoriurheilija
Alli Huovinen, matematiikan yliopistonlehtori emerita
Antti Huovinen (1889–1974), metsänhoitaja, virkamies, metsäneuvos
Domna Huovinen (o.s. Karhunen, 1878–1963), runonlaulaja
Eero Huovinen (s. 1944), Helsingin hiippakunnan ent. piispa, Lauri Huovisen poika
Johannes Huovinen (1924–2017), runonlaulaja
Joonas Huovinen (s. 1994), jääkiekkoilija
Lauri Huovinen (1915–1994), teologian ja filosofian tohtori, tuomiorovasti ja kirjailija
Leena Huovinen (o.s. Hiltunen, s. 1963), yliopisto- ja kisapappi
Maarit Huovinen (o.s. Tyrkkö, s. 1947), toimittaja ja kirjailija
Pentti Huovinen (1930–2016), Otavan kustannusjohtaja
Pentti Huovinen (s. 1956), Turun yliopiston bakteeriopin professori, Lauri Huovisen poika
Pihla Keto-Huovinen (s. 1974), Kokoomuksen kansanedustaja ja juristi
Ritva Huovinen (s. 1943), pikajuoksija ja pituushyppääjä
Sakari Huovinen (s. 1951), oikeustieteen tohtori, Lauri Huovisen poika
Susanna Huovinen (s. 1972), kansanedustaja ja ministeri
Tarmo Huovinen (1932–2007), pianisti
Timo Huovinen, kitaristi, laulaja ja lauluntekijä
Tommy Huovinen, laulaja, lauluntekijä ja muusikko
Veikko Huovinen (1927–2009), kirjailija
Vilho Huovinen (1918–1985), rikollinen ja vankeinhoidon työntekijä.
Entinen nimi

Marjaana Heikkinen (o.s. Väisänen, ent. Huovinen, s. 1967), vammaisurheilija ja keihäänheittäjä
Väinö Hoover (ent. Huovinen, 1918–1985), amerikansuomalainen lahjoittaja, yrittäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Indian Premier League

Indian Premier League (IPL), tunnettu myös nimellä Vivo Indian Premier League johtuen sponsorisopimuksesta vivon kanssa, on T20-kriketin ammattilaisliiga Intiassa. BCCI perusti liigan vuonna 2008. Vuonna 2018 IPL:n voitti Chennai Super Kings. Liigassa pelaa 8 joukkuetta. Pepsi sponsoroi liigaa vuosina 2013–2015.
Joukkueet

Chennai Super Kings
Delhi Capitals
Kings XI Punjab
Kolkata Knight Riders
Mumbai Indians
Rajasthan Royals
Royal Challengers Bangalore
Sunrisers Hyderabad
Aiheesta muualla

Kuvia tai muita tiedostoja aiheesta Indian Premier League Wikimedia Commonsissa
Indian Summer (Go Westin albumi)

| Indian Summer Go West |
| --- | --- | --- |

Studioalbumin tiedot
 Äänitetty : 1989–1992
 Julkaistu: lokakuu 1992
 Tuottaja(t): Ron Fair, Jon Gass, Peter Cox, Richard Drummie, Peter Wolf
 Tyylilaji: pop
 Kesto: 56.28
 Levy-yhtiö: Chrysalis
Listasijoitukset
  Billboard 200: 154.
Go Westin muut julkaisut
| Dancing on the Couch 1987 | Indian Summer 1992 | Aces and Kings – The Best of Go West 1993 |
Indian Summer (suom. intiaanikesä) on brittiläisen pop-yhtyeen Go Westin kolmas albumi, joka julkaistiin lokakuussa 1992. Albumi on yhtyeen myydyin ja sitä myytiin yli neljä miljoonaa kappaletta maailmanlaajuisesti.
Indian Summer sijoittui Billboard 200 -listan sijalle 154.
Kappaleet

Faithful – 4.24 (säv. Peter Cox, Richard Drummie, Martin Page)
Still in Love – 4.47
Tell Me – 4.17 (säv. Cox, Drummie, Jay Graydon, Jeff Pescetto)
That’s What Love Can Do – 4.27
What You Won’t Do for Love – 4.23 (säv. Bobby Caldwell, Alfons Kettner)
King of Wishful Thinking – 4.01 (säv. Cox, Drummie, Page)
The Sun and the Moon – 4.53
Count Me Out – 4.10
Crystal Ball – 4.34 (säv. Drummie)
Forget That Girl – 4.18
Bluebeat – 4.09
I Want You Back – 4.19
A Taste of Things to Come – 3.46 (säv. Colin Campsie, Cox, Drummie)
Arvostelut

AllMusic:
Häntäihmiset

Häntäihmiset ovat kuvitteellinen hännällinen ihmisrotu, joka mainittiin usein 1300- ja 1400-luvuilla eurooppalaisten tutkimusmatkailijoiden kertomuksissa. Häntäihmisten oletettiin elävän jossain kaukaisessa maassa. Vanhoissa maailmankartoissa oli toisinaan merkintä "homini caudati hic", eli "täällä asuvat häntäihmiset".
1700-luvulla Carl von Linné uskoi, että häntäihmiset olivat puuttuva lenkki apinoiden ja ihmisten välillä. 1800-luvulle tultaessa oletettiin, että häntäihmisiä eläisi ainoastaan Afrikassa. Ranskalaisten antropologien mukaan Keski-Afrikassa elävät "Niam-niamit" olivat mahdollisesti tällainen rotu. Tutkimuksista huolimatta Niam-niameja ei koskaan löydetty, ja tiede menetti kiinnostuksensa häntäihmisiin.
Hännällisiä ihmisiä kuitenkin syntyy toisinaan. Vuonna 1901 syntyi poika, jolla oli häntä. Häntä poistettiin leikkauksella pojan ollessa puolivuotias, jolloin se oli 7,5 senttimetriä pitkä. Nykyisin tutkijat ovat yksimielisiä siitä, että hännällistä ihmisrotua ei ole koskaan ollut - toisin sanoen ihmiset ovat kehittyneet muista kädellisistä, jotka nekin olivat hännättömiä.
Indian Pacific

| Indian Pacific |
| --- | --- |

 Indian Pacificin reittikartta.
Perustiedot
Junatyyppi:  henkilöjuna
Alue:  Australia
Edeltäjä:  Trans-Australian
Liikenne alkoi:  23. helmikuuta 1970
Liikennöitsijä:  Great Southern Railway
Reitti
Alkuasema:  Perth
Pääteasema:  Sydney
Matkan pituus:  4 352 km
Matkan kesto:  noin 70
Vuorotiheys:  1 junaparia viikossa
Tekniset tiedot
Raideleveys:  1 435 mm
Sähköistettu osuus:  ei
Matkanopeus:  keskinopeus 85  km/h
Aiheesta muualla
 Wikimedia Commons 
Indian Pacific on australialainen Great Southern Rail -yhtiön liikennöimä matkustajajuna. Juna kulkee Perthistä Adelaiden kautta Sydneyyn, nimensä mukaisesti Intian valtamereltä Tyynellemerelle.
Nullarborin tasangolla juna kulkee maailman pisintä suoraa rataosuutta pitkin. 478 km osuudella ei ole yhtään mutkaa, joskin mäkiä.
Historia

Rautatieyhteys Australian itä- ja länsirannikoiden välillä valmistui 1917, kun Trans-Australian rata valmistui. Matkustajat joutuivat kuitenkin vaihtamaan junaa useaan otteeseen, koska eri osavaltioissa oli käytössä eri raideleveydet.
Vaihdoton junayhteys Perthin ja Sydneyn välillä tuli mahdolliseksi 1969, jolloin raideleveys oli saatu yhtenäistettyä. Indian Pacific aloitti liikennöinnin 23. helmikuuta 1970, aluksi kahdesti viikossa. 1970-luvun lopussa vuoroja oli toisinaan neljä viikossa, ja ne korvasivat vanhat Trans-Australianin vuorot. Vuodesta 2015 juna on kulkenut kerran viikossa.
Liikennöinti

Indian Pacific liikennöi kerran viikossa, ja matka välipysähdyksineen kestää noin kolme vuorokautta. Lähdöt Perthistä ovat sunnuntaina aamupäivällä, ja juna on perillä Sydneyssä keskiviikkona aamupäivällä. Samana iltapäivänä juna lähtee paluumatkalle ja saapuu Perthiin lauantaina iltapäivällä.
Indian Pacific kuljettaa autoja Perthin ja Adelaiden välillä.
Käännös suomeksi
Libor Charfreitag

| Mitalit | Mitalit | Mitalit |  |
| --- | --- | --- | --- |
|  Charfreitag Osakan MM-kisoissa 2007. |  Charfreitag Osakan MM-kisoissa 2007. |  Charfreitag Osakan MM-kisoissa 2007. |  |
Maa:   Slovakia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | moukarinheitto |  |
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Kultaa | Barcelona 2010 | moukarinheitto |  |
Libor Charfreitag (s. 11. syyskuuta 1977, Trnava, Tšekkoslovakia) on slovakialainen moukarinheittäjä.
Charfreitag karsiutui 1996 Sydneyn nuorten MM-kisoissa tuloksella 61,52. Kaksi vuotta myöhemmin hän voitti Slovakian mestaruuden sekä NCAA-mestaruuden. Hän voitti vuonna 1999 NCAA- sekä Slovakian mestaruuden ja sijoittui Universiadeissa kahdeksanneksi tuloksella 75,18. Myöhemmin samana vuonna hän heitti viidenneksi alle 23-vuotiaiden EM-kisoissa ja karsiutui Sevillan MM-kisoissa. Seuraavana vuonna hän voitti NCAA-mestaruuden, mutta karsiutui Sydneyn olympialaisissa. Vuonna 2001 hän karsiutui Edmontonin MM-kisoissa tuloksella 75,29 ja sijoittui kymmenenneksi Universiadeissa. Seuraavana vuonna hän voitti Slovakian mestaruuden ja sijoittui Münchenin EM-kisoissa seitsemänneksi tuloksella 79,20.
Charfreitag voitti 2003 Slovakian mestaruuden. Myöhemmin samana vuonna hän karsiutui Pariisin MM-kisoissa, mutta sijoittui kauden lopussa IAAF:n yleisurheilufinaalissa toiseksi tuloksella 81,22. Hänet valittiin vuoden lopuksi Slovakian vuoden yleisurheilijaksi. Seuraavana vuonna hän heitti Ateenan olympialaisissa seitsemänneksi ja IAAF:n yleisurheilufinaalissa viidenneksi. Hän sai jälleen vuoden lopuksi Slovakian vuoden yleisurheilija -palkinnon. Vuonna 2005 hän oli kolmas Euroopan cupin ykkösliigassa, yhdeksäs Helsingin MM-kisoissa ja kuudes IAAF:n yleisurheilufinaalissa. 2006 hän voitti Slovakian mestaruuden ja Euroopan cupin kakkosliigan, mutta karsiutui Göteborgin EM-kisoissa.
Charfreitag voitti Osakan MM-kisoissa 2007 MM-pronssia tuloksella 81,60. Myöhemmin samana vuonna hän oli seitsemäs IAAF:n yleisurheilufinaalissa. Pekingin olympialaisissa 2008 hän sijoittui kahdeksanneksi ja Berliinin MM-kilpailuissa 2009 kymmenenneksi. Hän voitti Euroopan-mestaruuden Barcelonassa 2010 tuloksella 80,02. Daegun MM-kisoissa 2011 hän karsiutui.
Charfreitag opiskeli Yhdysvalloissa Southern Methodist Universityssä. Nykyisin hän työskentelee siellä apulaisvalmentajana.
Ennätykset

Kuulantyöntö: 16,69 (2000)
Kiekonheitto: 51,88 (2000)
Moukarinheitto: 81,81 (2003)
Levä-Sorsua

| Levä-Sorsua |
| --- | --- |
 Levä-Sorsuaa pohjoisrannalta etelään
Valtiot:  Suomi 
Paikkakunta:  Utajärvi
Koordinaatit:  65°01′32″N, 26°50′57″E
Mittaustietoja
Pinnankorkeus:  119,9 m
Pinta-ala:  0,0491 km² 
 fiLevä-Sorsua 
Levä-Sorsua on Kiiminkijoen vesistöalueeseen kuuluva pieni järvi tai lampi Utajärven kunnan pohjoisosassa Juorkunassa Pohjois-Pohjanmaalla. Järvi sijaitsee Juorkunan ja Ylikiimingin välisen Hillatien varrella, vajaan viiden kilometrin päässä Hillatien ja Olvasjärventien risteyksestä länteen. Levä-Sorsua laskee yhdysojan kautta Kivi-Sorsuaan, josta on yhteys Yliojaa myöten Saari-Sorsuaan ja edelleen Sorsuanojan kautta Nuorittajokeen. Järvessä on pieni saari ja sen rannat ovat pahasti soistuneet. Koillisen puolella on kuitenkin Keinäsen saunamaa -niminen kangas, jossa on aikanaan sijainnut tervahauta.
Libor Hudáček

| Libor Hudáček |
| --- | --- |

Henkilötiedot
Syntynyt: 7. syyskuuta 1990 (ikä 34) Levoča, Tšekkoslovakia
Kansalaisuus:   Slovakia
Jääkiekkoilija
Pelipaikka:  hyökkääjä
Maila:  oikea
Pituus:  177 cm
Paino:  80 kg
Seura
Seura:  HC Ocelaři Třinec
Sarja:  Tipsport Extraliga
Pelaajaura
Pääsarjaura:  2009–
Aik. seurat:  Spišská Nová Ves (SVK-2) Slovakia U20 (SloEL) HC Slovan Bratislava (SloEL/KHL) HC Banská Bystrica (SloEL) Örebro HK (SHL) Färjestad BK (SHL) HC Bílí Tygři Liberec (ČEL) Lausanne HC (NLA) HK Neftehimik Nižnekamsk (KHL) Ižstal Iževsk (VHL) HC Lugano (NLA) Dinamo Minsk (KHL)
| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 |  |  |
Libor Hudáček (s. 7. syyskuuta 1990 Levoča, Tšekkoslovakia) on slovakialainen jääkiekkohyökkääjä, joka pelaa Tšekin pääsarjassa Extraliga-joukkue HC Ocelaři Třinecissä. Hänen veljensä on jääkiekkomaalivahti Július Hudáček.
Ura

Hudáček on Spišská Nová Vesin kasvatti. Hän on pelannut Slovakian Extraligassa Slovakian alle 20-vuotiaiden maajoukkueen ja Slovan Bratislavan paidassa. Hudáček edusti Slovakiaa MM-kisoissa 2012.
ISO 3166-2:ML

Malin alueet.
ISO 3166-2:ML on ISO-standardointijärjestön standardi, joka määrittää geokoodit Malille. ISO 3166-2:ML on ISO 3166-2 -standardin osajoukko, joka määrittää kahdeksan alueen sekä Bamakon pääkaupunkialueen koodit.
Koodit

Koodin ensimmäinen osa on ISO 3166-1 -standardin mukainen Malin maakoodi ”ML”. Toinen osa on aluekohtainen numero, paitsi Bamakon pääkaupunkialueella kolmikirjaiminen tunnus.
| Koodi | Alue |
| --- | --- |
ML-BKO: Bamako
ML-1: Kayes
ML-2: Koulikoro
ML-3: Sikasso
ML-4: Ségou
ML-5: Mopti
ML-6: Timbuktu
ML-7: Gao
ML-8: Kidal
Hysteria (albumi)

| Hysteria Def Leppard |
| --- | --- | --- |

Studioalbumin tiedot
 Äänitetty : helmikuu 1984 – tammikuu 1987
 Julkaistu: 3. elokuuta 1987
 Formaatti: vinyyli, CD, C-kasetti
 Tuottaja(t): Robert John ”Mutt” Lange
 Tyylilaji: glam metal, hard rock
 Kesto: 62.52
 Levy-yhtiö: Mercury Records
Def Leppardin muut studioalbumit
| Pyromania 1983 | Hysteria 1987 | Adrenalize 1992 |
Singlet albumilta Hysteria
 ”Women” Julkaistu: elokuussa 1987  ”Animal” Julkaistu: 1987  ”Pour Some Sugar on Me” Julkaistu: Britanniassa 8. syyskuuta 1987, Yhdysvalloissa 16. huhtikuuta 1988  ”Hysteria” Julkaistu: Britanniassa marraskuussa 1987, Yhdysvalloissa tammikuussa 1988  ”Armageddon It” Julkaistu: 1988  ”Love Bites” Julkaistu: 1. heinäkuuta 1988  ”Rocket” Julkaistu: 1989
Hysteria on brittiläisen rockmusiikkia esittävän Def Leppardin neljäs studioalbumi.
Hysteria julkaistiin 3. elokuuta 1987 Mercury Records -levymerkillä ja se sijoittui ilmestyessään kärkeen sekä Yhdysvalloissa Billboardin albumilistalla että yhtyeen kotimaassa Britannian albumilistalla. Albumin kappaleista "Women", "Animal", "Pour Some Sugar on Me", "Hysteria", "Armageddon It", "Love Bites" ja "Rocket" julkaistiin singleinä tehostamaan albumin myyntiä. Billboardin singlelistalla kärkikymmenikköön nousivat "Pour Some Sugar on Me" (2.) "Hysteria" (10.), "Armageddon It" (3.) ja "Love Bites" (3.), ja myös "Animal" saavutti singlemenestystä noustuaan kuudenneksi yhtyeen kotimaassa.
Albumin tuotti yhtyeen kahden edellisen studioalbumin, vuoden 1981 High ’n’ Dryn ja vuoden 1983 Pyromanian tavoin Robert John "Mutt" Lange. Albumin työstäminen kesti yli neljä vuotta rumpali Rick Allenin menetettyä vasemman kätensä auto-onnettomuudessa vuonna 1984, minkä vuoksi hän joutui opettelemaan uuden soittotekniikkansa erikoisvalmisteisen rumpusettinsä kanssa. Koska Allenin onnettomuus sai laajalti kansainvälistä mediahuomiota, hän keksi albumin nimen jouduttuaan median valtaisaan pyöritykseen. Pitkästä tuotantoprosessista huolimatta Hysteria nousi maailmanlaajuiseksi menestysalbumiksi, ja esimerkiksi Yhdysvalloissa albumia on myyty 12-kertaisen platinalevymyynnin oikeuttava määrä.
Albumin Deluxe Edition -erikoispainos ilmestyi vuonna 2006.
Taustaa

Vuonna 1977 perustetun Def Leppardin vuonna 1980 ilmestynyt debyyttialbumi On Through the Night oli saavuttanut Yhdysvalloissa listasijan 138, ja vuonna 1981 ilmestynyt High ’n’ Dry sijan 38. High 'n' Dryn tapaan vuoden 1983 Pyromanian tuottanut Robert John "Mutt" Lange oli merkittävässä osassa yhtyeen noustessa menestykseen Pyromanian myötä, vaikkakin yhtyeen alkuperäinen kitaristi Pete Willis oli eronnut yhtyeestä kesken Pyromanian nauhoittamisen. Hänet korvasi aiemmin Girl-yhtyeessä vaikuttanut Phil Collen, ja lyötyään läpi kotimaassaan Britanniassa yhtye vetäytyi Langen kanssa nauhoittamaan neljättä albumiaan eli Hysteriaa.
Äänitykset

Jo alun perin Mutt Langen oli määrä tuottaa Def Leppardin neljäs studioalbumi. Alun pitäen työnimellä Animal Instinct kulkeneen albumin esituotantovaiheessa Lange päätti kuitenkin yllättäen jättäytyä pois, minkä johdosta hänen tilalleen palkattiin Meat Loafille aiemmin materiaalia kirjoittanut Jim Steinman. Hän halusi tuottaa yhtyeen kanssa suoraviivaisen ja musiikillisesti raaemman kokemuksen, kun taas yhtye ei halunnut muuttaa omaa tyylisuuntaansa, joka oli havaittu toimivaksi Pyromanian menestyksen myötä. Myös Steinman jäi näin ollen pois tuottajan roolista, ja yhtye päätti tuottaa tulevan albuminsa aiemmin Langen tuottamilla albumeilla äänittäjänä toimineen Nigel Greenin kanssa. Tuotantovaihe polki kuitenkin edelleen paikallaan, joten albumin työstäminen päätettiin keskeyttää kokonaan.
31. joulukuuta 1984 rumpali Rick Allen joutui vakavaan auto-onnettomuuteen menettäessään autonsa hallinnan. Allenin vasen käsi jouduttiin onnettomuuden seurauksena amputoimaan, mutta hän ei suostunut lopettamaan rumpujen soittamista. Sen sijaan hänelle valmistettiin sähkörummuista ja pedaaleista koostunut uusi rumpusetti, jota soittaessaan hän korvasi aiemmin vasemmalla kädellään soittamiaan osuuksia pedaalein. Allenin toivuttua onnettomuudesta ja totuttua uuteen soittotekniikkaansa Mutt Lange teki yllätyksellisen paluun yhtyeen tuottajaksi. Albumin äänitykset päästiin lopulta aloittamaan, mutta ne viivästyivät jälleen vuonna 1986 laulaja Joe Elliottin sairastuttua sikotautiin ja nyt vuorostaan Langen jouduttua auto-onnettomuuteen, jonka aiheuttamista jalkavaivoista hän kuitenkin toipui nopeasti.
Albumia äänitettiin vastoinkäymisistä huolimatta varsin nopealla tahdilla, ja yhtye nauhoitti vuoden 1987 tammikuussa albumin viimeisen kappaleen "Armageddon It" lopulliseen muotoonsa. Albumin miksausprosessi kesti kuitenkin kolmen kuukauden ajan, mikä viivästytti jo valmiiksi myöhästynyttä albumia jälleen.
Kiertue

Albumin julkaisua seurasi Hysteria World Tour -kiertue. Kiertueen ohjelmisto koostui pitkälti Hysterian kappalemateriaalin ohella High 'n' Dryn ja Pyromanian kappaleista; Hysterian kappaleista "Women", "Animal", "Love Bites", "Pour Some Sugar on Me", "Gods of War" ja "Don't Shoot Shotgun" kuuluivat settilistaan vakituisesti, mutta esimerkiksi hitiksi noussutta "Armageddon Itiä" esitettiin vain joitain kertoja. Lämmittelyesiintyjinä Def Leppardille kiertueen aikana esiintyivät Loverboy, Tesla, McAuley Schenker Group, Europe, Queensrÿche ja L.A. Guns.
Hysteria World Tour -kiertue käynnistyi 24. kesäkuuta 1987 Euroopan-osiolla Tilburgista. 1. lokakuuta yhtye teki kiertueen ensimmäisen osion Pohjois-Amerikkaan ja esiintyi lähes jokaisena iltana loppuunmyydyille areenoille loppuvuoden ajan pelkästään Yhdysvalloissa. Vuoden 1988 puolella yhtye palasi Pohjois-Amerikasta takaisin Euroopan mantereelle vasta keväällä, ja kiertueen toisen Euroopan osion oli määrä käynnistyä Helsingistä. Konsertti jouduttiin kuitenkin peruuttamaan, ja sen sijaan yhtye esiintyi Tukholmassa.
Kiertue päättyi 27. lokakuuta 1988 Washingtoniin, ja hieman yli vuoden mittaisen kiertueen päättyessä yhtye oli esittänyt huikeat 236 konserttia ympäri maailmaa.
Kappalelista

Albumin kaikki kappaleet ovat kirjoittaneet laulaja Joe Elliott, kitaristit Steve Clark ja Phil Collen, basisti Rick Savage ja albumin tuottaja Robert John "Mutt" Lange.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Women" | 5.42 |  |  |  |  |  |  |  |
| 2. | "Rocket" | 6.36 |  |  |  |  |  |  |  |
| 3. | "Animal" | 4.04 |  |  |  |  |  |  |  |
| 4. | "Love Bites" | 5.47 |  |  |  |  |  |  |  |
| 5. | "Pour Some Sugar on Me" | 4.26 |  |  |  |  |  |  |  |
| 6. | "Armageddon It" | 5.22 |  |  |  |  |  |  |  |
| 7. | "Gods of War" | 6.37 |  |  |  |  |  |  |  |
| 8. | "Don't Shoot Shotgun" | 4.26 |  |  |  |  |  |  |  |
| 9. | "Run Riot" | 4.39 |  |  |  |  |  |  |  |
| 10. | "Hysteria" | 5.54 |  |  |  |  |  |  |  |
| 11. | "Excitable" | 4.19 |  |  |  |  |  |  |  |
| 12. | "Love and Affection" | 4.36 |  |  |  |  |  |  |  |
Singlet

"Women" (1987 - Yhdysvallat 80.)
"Animal" (1987 - Iso-Britannia 6., Yhdysvallat 19.)
"Pour Some Sugar on Me" (1987 - Iso-Britannia 18., Yhdysvallat 2.)
"Hysteria" (1987 - Iso-Britannia 26., Yhdysvallat 10.)
"Armageddon It" (1988 - Iso-Britannia 20., Yhdysvallat 3.)
"Love Bites" (1988 - Iso-Britannia 11., Yhdysvallat 1.)
"Rocket" (1989 - Iso-Britannia 15., Yhdysvallat 12.)